kardosdrur/scandi-wiki huggingface dataset:
Matt Cassel

Matt Cassel (født 17. maj 1982 i Northridge i Californien) er en professionel amerikansk fodboldspiller fra USA. Han er quarterback for Dallas Cowboys i NFL. Matt Cassel blev draftet af New England Patriots i syvende runde af 2005-draften. Hans første NFL-kamp var mod San Diego Chargers den 2. oktober 2005, hvor han blev skiftet ind i de døende minutter af en allerede tabt kamp. Hans første NFL-touchdown kom i Patriots' sidste kamp før slutspillet i 2005, hvor han spillede tre quarters mod Miami Dolphins, og kastede to touchdowns.

Matt Cassel blev i åbningskampen mod Kansas City Chiefs sat ind på banen, da stjerne QB'en Tom Brady blev skadet for sæsonen.
Cassel kastede 1 TD i en sejr over Chiefs.
Ugen efter skulle Patriots møde New York Jets, igen spillede Cassel fejlfrit, og Patriots vandt kampen, uden Tom Brady.

Matt Cassel blev 28. februar 2009 byttet til Kansas City Chiefs sammen med Patriots' linebacker Mike Vrabel som Kansas' 34. valg i 2009-draften. I 2013 skiftede han til Minnesota Vikings. Efterfølgende er han skiftet til Dallas Cowboys, som backup, da Tony Romo brækkede sit kraveben.

Klubber 
 New England Patriots (2005–2008)
 Kansas City Chiefs (2009–2012)
 Minnesota Vikings (2013–2015)
 Dallas Cowboys (2015-)

Eksterne henvisninger 

Amerikansk fodbold-spillere fra Californien
Amerikansk fodbold-spillere fra New England Patriots
Amerikansk fodbold-spillere fra Kansas City Chiefs
Amerikansk fodbold-spillere fra Minnesota Vikings
Amerikansk fodbold-quarterbacks
Personer fra Los Angeles
Randy Moss

Randy Moss (født 13. februar 1977 i Rand, West Virginia) er en tidligere amerikansk fodboldspiller fra USA. Han spillede gennem karrieren for Minnesota Vikings, Oakland Raiders, Tennessee Titans, San Francisco 49ers og New England Patriots. Randy Moss blev draftet af Vikings i første runde af 1998-draften, og udviklede sig hurtigt til et af holdets stjerner. Efter 1998-sæsonen blev han kåret til årets rookie, og deltog i Pro Bowl for første gang ud af fem i hans tid hos Vikings.
Efter 2004-sæsonen skiftede han i marts 2005 til Oakland Raiders i bytte for linebacker Napoleon Harris og Raiders draft pick i første runde af 2005-draften. Hans 2005-sæson blev dog en stor skuffelse, delvis grundet skader. Da han efter sæsonen skiftede til Patriots var hans pris derfor faldet til blot et fjerde-runde draft pick. Aftalen med Patriots viste sig at være vendepunktet i Moss' karriere. I sin første sæson hos klubben fra Foxborough, Massachusets satte Moss scoringsrekord for en wide receiver ved at gribe bolden i end zone 23 gange, hvilket overgik den tidligere rekord med et enkelt TD, samme år hjalp han New Englands quarterback Tom Brady til at slå rekorden for flest TD's kastet i en sæson (50).

Referencer

Eksterne Links 

 Spillerprofil på Patriots' hjemmeside 
 Randy Moss' officielle hjemmeside 

Amerikansk fodbold-spillere fra West Virginia
Amerikansk fodbold-spillere fra New England Patriots
Amerikansk fodbold-spillere fra Minnesota Vikings
Amerikansk fodbold-spillere fra Oakland Raiders
Amerikansk fodbold-spillere fra Tennessee Titans
Amerikansk fodbold-spillere fra San Francisco 49ers
Amerikansk fodbold-wide receivers
Depotskib

Et depotskib er et skib specielt lavet til opbevaring af forsyninger. F.eks. i krigssituationer kan skibet forsyne soldaterne inde på land, med vand, mad, tæpper, ammunition og våben.

Skibstyper
Epiphyllum oxypetalum

 
Epiphyllum oxypetalum (populært også kaldet Dutchman's pipe (Hollænderpibe) eller Queen of the ball (Ballets Dronning)) er en epifyttisk voksende busk med en hængende vækstform. Den store, silkeagtige blomst holder kun én nat, men til gengæld er duften meget gennemtrængende.

Beskrivelse 
De ældre skud er runde i tværsnit, hår- og tornløse og mere eller mindre træagtige. De unge skud er flade og brede (bladagtige), bølgede og med hel rand, der har nogle få, buede tænder. Blomstringen foregår sent om foråret eller først på sommeren. Blomsterne er endestillede og har bægerblade, som er smalle, og de yderste er lyserøde, mens de inderste er hvide. Kronrøret er bøjet 90°, sådan at blomsten ikke vender nedad ligesom det skud, den sidder på. Frugterne er aflange, lidt knudrede og tornløse med mange, sorte frø.

Rodnettet er – som oftest hos epifytter – groft og trævlet. 

Højde x bredde: 0,50 x 3,00 m.

Hjemsted 
Arten hører hjemme i lavlandets skove i de meksikanske delstater Chiapas, Oaxaca og Veracruz samt i Costa Rica, El Salvador, Guatemala, Honduras og Nicaragua. Her foretrækker den voksesteder i trækronerne, hvor den finder en "jord", som er humusrig og konstant fugtig, og hvor der er fuld sol eller let skygge. Blomstringen bliver kraftigst i fuld sol. Arten er forvildet mange steder, og der er uenighed om, hvor den har haft sit oprindelige voksested. 

I bunden af en lavlandsdal ved floden Actopans mellemste løb i delstaten Veracruz, Mexico, finder man en gammel lavastrøm, hvor der er opstået en 3-8 m høj, løvfældende skov. Området har sit regnoverskud i sommertiden. Her vokser arten sammen med bl.a. Bernardia interrupta (Vortemælk-familien), Bursera cinerea (Sæbetræ-familien), Casearia corymbosa (Barbadoskirsebær-familien), Cephalocereus palmeri (Kaktus-familien), Cnidoscolus aconitifolius (Vortemælk-familien), Comocladia engleriana (Sumak-familien), Croton ciliato-glandulosus (Vortemælk-familien), Diospyros oaxacana (Ibenholt-familien), Fraxinus schie (Oliven-familien),  Lysiloma acapulcensis (Ærteblomst-familien), Pseudobombax ellipticum (Katost-familien) og mange arter af Tillandsia (Ananas-familien)

Anvendelse 
Arten og sorter af den dyrkes for blomsternes skyld som stueplante.

Note 

Stueplanter
Hvide blomster
Task force

En task force (alt. joint task force el. combined task force) er en sammensat styrke der arbejder frem mod et fælles mål. Task force kan oversættes til "arbejdsgruppe", "ekspertgruppe" eller "afdeling med særlig opgave", men oftest bruges "task force" på dansk – med og uden mellemrum.

Anvendelsen er oftest i militær sammenhæng, hvor en task force er en – ofte multinational – sammenslutning af kampenheder, der opererer under et givent mandat; f.eks. et FN-mandat.
Sammenslutningen stiller f.eks. land-, flåde- og flystyrker eller civile støttefunktioner til rådighed for en fælles organisation med henblik på at løse en given opgave.

Begrebet finder også anvendelse på Wikipedia, som f.eks. har en AA-Taskforce, der er en sammensat styrke der arbejder frem mod at opnå højre artikelkvalitet gennem flere anbefalede artikler. AA-Taskforcen er delt op i mindre taskforces efter nogle fokusområder f.eks. Taskforce Metal der "har til mål at standardisere og forbedre artikler som har forbindelse til heavy metal og dennes undergenrer, såvel som at oprette manglende artikler og sikre at heavy metal-relaterede artikler er repræsenteret blandt de anbefalede artikler".

Se også 
 Task group

Kilder 

Samfund
Militær
Problemløsning
Metical

Metical er valutaen i Mozambique i Afrika. Valutakoden er MZM. 1 metical (i flertalsform meticais) = 100 centavos. Valutaen blev indført i 2006 og erstattede den tidligere metical, som i sin tur i 1980 erstattede den portugisiske escudon og har fået sit navn efter det arabiske ord mitqal for vigtighed. 

Møntenheder fra Afrika
Mozambique
Carole King

Carole King (født 9. februar 1942) er en amerikansk sanger, sangskriver og pianist. Hun blev født ind i en jødisk familie i Brooklyn, New York.

Sammen med Gerry Goffin, som hun var gift med i perioden 1959-1969, udgjorde hun en af de væsentligste sangskriverduoer i USA. Hun har skrevet sange til Aretha Franklin, The Monkees, Barbara Lewis og mange andre, og mange kendte sangere har senere lavet cover-versioner af hendes sange; Rod Stewart, Cher, Mary J. Blige, Celine Dion, The Beatles, Tina Turner og igen endnu flere. Og har blandt andet lavet "Will You Still Love Me Tomorrow", "You've Got a Friend" og masser af andre sange, hvoraf de fleste siden er blevet genindspillet et utal af gange.

Som soloartist er King mest kendt for det storsælgende album "Tapestry" fra 1971.

Hun har vundet 4 Grammy Awards.

Eksterne henvisninger 

 Officiel hjemmeside 
 

Sangere fra USA
Pianister fra USA

Personer fra New York City
Danny Mirabel

Danny Malowanczyk Mirabel (født 5. december 1987) er en dansk fodboldspiller med polske rødder, hvis primære position på banen er på den offensive/centrale midtbane, men kan også benyttes som kantspiller. Han spiller for B.93, som han repræsenterer for anden gang karrieren.

Spillerkarriere

Klubkarriere 
Han fik sin fodboldopdragelse i KB og senere i B.93, hvor han i 2004 fik debut på senior holdet i 1.division og opnåede at blive den yngste debutant for klubben i nyere tid (efter Anden Verdenskrig) i en alder af bare 16 år, 7 md. og 27 dage. Det store talent medførte et træningsophold i den spanske Primera Division klub Espanyol. Han forlod B.93 til fordel for Lyngby BK i 2006, og spillede efterfølgende i Hvidovre IF og Stenløse. I sommeren 2010 havde han et træningsophold i Superligaklubben Silkeborg, men endte i stedet tilbage i B.93.

Landsholdskarriere 
Han opnåede 10 kampe på DBUs ungdomslandshold i perioden 2005-2006.

Referencer

Eksterne kilder/henvisninger 

Fodboldspillere fra Danmark
Fodboldspillere fra B.93
Fodboldspillere fra Lyngby Boldklub
Fodboldspillere fra Hvidovre IF
Fodboldspillere fra Stenløse Boldklub
Fodboldspillere fra Kjøbenhavns Boldklub
Mary J. Blige

Mary Jane Blige (født 11. januar 1971) er en amerikansk sangerinde, der bevæger sig i genrene R&B, soul og hiphop.

Hun er, udover at være sanger, også rapper, sangskriver, musikproducer og skuespiller.

Mary J. Blige blev født i Bronx i 1971. Hun boede i et hårdt kvarter, hvis påvirkning af sjælen senere er blevet forklaret i hendes numre. Som teenager droppede hun ud af skolen for i stedet at hænge ud med sine venner. Under en af hendes ose-ture til storcentret indspillede hun et demobånd på en karaoke-maskine, der senere blev brugt til at skaffe hende en kontrakt med Uptown Records.

Det resulterede i 1992 i den Puff Daddy-producerede 'What's The 411', der på fornemmeste vis kombinerede Mary J.'s lækre vokal med stilbevidst r-n-b og rap. Hendes navn blev hurtigt et af de hotteste i branchen, hvilket blev voldsomt styrket af en formidabel gæsteoptræden på Method Mans 'All I Need'.

'My Life' fra 1995 havde igen Puff Daddy bag knapperne. Dette samarbejde var gået i stykker to år senere, da hun udsendte 'Share My World'; et album der i samarbejde med Jimmy Jam og Terry Lewis røg til tops på den amerikanske albumhitliste.

Efter at have fulgt op på succesen med 'Mary' i 1999 udsendte Mary J. Blige i 2001 'No More Drama'. Her havde hun allieret sig med tidens hotteste producere som Dr. Dre, The Neptunes og Missy Elliott, hvilket på godt og ondt kunne høres på et album, der efter hendes standarder var lige lovlig plagierende.

I 2003 genoptog Mary J. samarbejdet med P.Diddy på albummet 'Love and Life'. Resultatet var dog ikke imponerende, hvilket den svage single 'Love at First Sight' med al tydelighed demonstrerede.

Med 'The Breakthrough' trådte Mary J. Blige for alvor ind på scenen igen. På dette sprøde album havde hun bl.a. lagt produktionerne i hænderne på 9th Wonder, Will I. Am, Rodney 'Darkchild' Jerkins og de gamle makkere Jimmy Jam & Terry Lewis

Blige er talsmand for MAC AIDS fonden. Hun har lavet to reklamer. Den første med Lil' Kim i 2000, den anden med Elton John og Shirley Manson i 2002.

Album 
 1992: What's the 411?
 1994: My Life
 1997: Share My World
 1999: Mary
 2001: No More Drama
 2003: Love and Life
 2005: The Breakthrough

Filmografi 
 Mudbound (2017)
 The Umbrella Academy (2019)

Referencer 
 Mary J. Blige på DRs musikleksikon

Eksterne henvisninger 
 

Fra DR's Musikleksikon
Sangere fra USA
Personer fra New York City
Donté Stallworth

Donté Lamar Stallworth (født 10. november 1980 i Sacramento, Californien) er en professionel amerikansk fodboldspiller fra USA. Han er pt. free agent, men har tidligere spillet en årrække i NFL. Han blev draftet af New Orleans Saints i første runde af 2002-draften. I sin første sæson greb han otte touchdowns.

Klubber 
 2002-2005: New Orleans Saints
 2006: Philadelphia Eagles
 2007: New England Patriots
 2008-2009: Cleveland Browns
 2010: Baltimore Ravens
 2011: Washington Redskins
 2012: New England Patriots

Eksterne Links 
Spillerprofil på Patriots' hjemmeside 

Amerikansk fodbold-spillere fra Californien
Amerikansk fodbold-spillere fra New England Patriots
Amerikansk fodbold-spillere fra New Orleans Saints
Amerikansk fodbold-spillere fra Philadelphia Eagles
Amerikansk fodbold-spillere fra Cleveland Browns
Amerikansk fodbold-spillere fra Baltimore Ravens
Amerikansk fodbold-spillere fra Washington Redskins
Amerikansk fodbold-wide receivers
Roger De Vlaeminck

Roger De Vlaeminck (født 24. august 1947 i Eeklo i det østlige Flandern i Belgien) er en tidligere professionel cykelrytter. Han er mest kendt for sine sejre i klassikerne Paris-Roubaix og Flandern Rundt. 

De Vlaeminck er en af kun tre cykelryttere som har vundet alle de fem største endagløb: Paris-Roubaix, Liège-Bastogne-Liège, Flandern Rundt, Milano-Sanremo og Lombardiet Rundt. De andre er hans landsmænd Rik Van Looy og Eddy Merckx. Det eneste store endagsløb han ikke vandt var verdensmesterskabet, hvor han blev nummer to i 1975. Han havde også succes i Grand Tours med blandt andet 22 etapesejre og 3 pointtrøjer i Giro d'Italia. I 1984 stoppede han sin professionelle karriere, efter 15 år og 257 sejre.

Største sejre 
 Verdensmester i Cycle cross 1975
 Paris-Roubaix 1972, 1974, 1975, 1977
 Liège-Bastogne-Liège 1970
 Milano-Sanremo 1973, 1978, 1979
 Flandern Rundt 1977
 Lombardiet Rundt 1974, 1976
 Tour de Suisse 1975 (inkl. 6 etappeseire)
 Tour de France – etapesejre i 1970
 Giro d'Italia (Pointkonkurrencen) 1972, 1974, 1975
 Giro d'Italia – 22 etapesejre mellem 1972 og 1979
 Vuelta a España – etapesejre i 1984
 Tirreno-Adriatico 1972, 1973, 1974, 1975, 1976, 1977
 La Flèche Wallonne 1971
 Züri-Metzgete 1975
 Belgisk mester 1969, 1981

Eksterne henvisninger

Mandlige cykelryttere fra Belgien
Lasse Bøchman

Lasse Bøchman (født 13. juni 1983) er en dansk cykelrytter, som kører for Glud & Marstrand-LRØ Rådgivning.

Lasse Bøchman startede sin cykelkarriere i Næstved Bicycle Club, hvor han kørte i årene som børne-, ungdoms- og juniorrytter.
Som senior skiftede Lasse Bøchman CK Kronborg Pro, inden han i 2005 fik kontrakt med Glud & Marstrand Horsens.

Eksterne henvisninger 

 

Personer fra Næstved 
Mandlige cykelryttere fra Danmark
AV (flertydig)

AV, Av, aV og av har flere betydninger:

 Audio-visuel, se video
 IATA-koden for flyselskabet Avianca
 Attovolt, en SI-enhed for elektrisk spænding
(kan også være et udtryk for smerte)
Joaquín Novoa

Joaquín Novoa (født 25. august 1983) er en spansk tidligere cykelrytter.

Eksterne henvisninger 
 

Mandlige cykelryttere fra Spanien
Mircea Eliade

Mircea Eliade (13. marts 1907 – 22. april 1986) var en rumænskfødt religionshistoriker uddannet fra universitetet i Bukarest. Han levede det meste af sit voksne liv i udlandet (bl.a. Indien, Frankrig og USA), hvor han viede sit liv til komparative studier af religioner.

Eliade adskilte sig især fra sine religionshistoriske forgængere ved en stadig insisteren på at forstå religionen på dens egne præmisser (religionen som sui generis – af sin egen art).

Eliade var en meget produktiv skribent, og blandt hans vigtigste udgivelser om religion er Myten om den evige genkomst (udgivet oprindeligt på fransk i 1949). 

Han døde i USA, hvortil han var flyttet i 1957.

Eksterne henvisninger 

Religionsvidenskabsfolk
Personer fra Bukarest
Gollie

En blanding mellem hunderacerne golden retriever og collie kaldes 'gollie'.

Gollien er ofte sort med hvide aftegninger, men kan også have brune aftegninger. Denne farve skyldes, at både golden retriever og collie har gener for sort pels. Når de blandes, bliver det mørke på denne måde dominerende.

Denne hunderace har efter sigende et meget behageligt temperament.

Eksterne referencer 
billeder af gollie og andre hunderacer

Krydsningshunderacer
CSC

CSC, Csc eller CSc er en forkortelse og har flere betydninger:

 Computer Sciences Corporation – en multinational it-virksomhed med hovedkvarter i Californien
 Team CSC – et professionelt cykelhold fra Danmark
 Christiania Sports Club – en sportsklub i København
Gadekryds

Gadekryds er betegnelsen for en hund, som ikke tilhører en bestemt hunderace, da den er en blanding mellem to eller flere forskellige racer. Blandt andre betegnelser for gadekryds findes også rundkørsel, blandingshunde og hul-i-hækken-hund. Racehunde er normalt betydeligt dyrere end gadekryds.

Eksterne referencer 
Gadekryds 

Hundegrupper
TATA-bindende protein

TATA-bindende protein (TBP) er en transkriptionsfaktor, et protein, der binder sekvensspecifikt til TATA-boksen der findes i mange geners promotere. TBP binder til DNAets minor groove med et beta-sheet, og tvinger ved binding DNA-dobbelthelixen til at bøje med ca. 80°. Dette er med til at øge tendensen til at DNA'et smelter, dvs. at de to strenge skilles ad; TATA-boksens sekvens gør dette lettere, da T og A laver svagere basepar mellem DNA-strengene end G og C. Proteinet består af 339 aminosyrer og har en molekylmasse på 37.698 Dalton.

Biokemi
Atlantic Records

Atlantic Records er et amerikansk pladeselskab, der blev stiftet i 1947. I 1967 blev selskabet et helejet datterselskab til Warner Bros., der siden blev en del af Time Warner, der herefter frasolgte Warner Music Group, som Atlantic i dag er en del af.

Atlantic Recods  blev i 1960'erne et af de vigtige selskaber, der specialiserede sig i  jazz, R&B og soul af  afro-amerikanske artister, såsom Aretha Franklin, Ray Charles, Wilson Pickett, Sam and Dave, Ruth Brown og Otis Redding.

I 1970'erne udgav flere store europæiske artister deres musik i USA under Atlantic Records, der iblandt ABBA, The Rolling Stones, Led Zeppelin, Ringo Starr og Eric Clapton.

Eksterne henvisninger 

Pladeselskaber fra USA
Etableret i 1947
Warner Music Group
Berlingske Lokalaviser

Berlingske Lokalaviser A/S er et datterselskab i Berlingske Media-koncernen, som udgiver 32 lokale ugeaviser på Sjælland og i Jylland. Samlet har aviserne et oplag på 1.100.000 ugentligt 

Berlingske Lokalaviser ejer halvdelen af Dansk Distributions-center A/S.

Udgivelser 
Berlingske Lokalaviser udgiver følgende titler:

 Amager Bladet 
 Bagsværd/Søborg Bladet
 Ballerup Bladet 
 Bov Bladet 
 City Avisen 
 Det Ny Odsherred 
 Frederiksberg Bladet
 Gråsten Folkeblad
 Halsnæs Posten
 Haderslev Ugeavis 
 Kolding Ugeavis
 Korsør Posten 
 Lokalavisen Taastrup
 Lokalbladet for Nørrebro og Nord-Vest
 Lokalbladet Ringsted 
 Skælskør Avis 
 Sorø Avis 
 Sønderborg Ugeavis 
 Ugeposten Helsinge 
 Valby Bladet
 Vanløse Bladet 
 Vestegnen 
 Vesterbro Bladet 
 Østerbro Avis 
 Aabenraa Ugeavis

Eksterne henvisninger 
 Berlingske Lokalavisers hjemmeside
Ruslan Ausjev

Ruslan Sultanovitj Ausjev (  ;   ; født 29. oktober 1954 i Volodarskoje, Kasakhstan) var Ingusjiens præsident fra marts 1993 til december 2001. Han er modtager af hædersmærket Sovjetunionens helt fra 7. maj 1982.

Ruslan Sultanovitj startede sin militærkarriere i 1971. Efter tre år på Frunse militærakademi (russisk: Военная академия им. М. В. Фрунзе) vendte han tilbage til Sovjetunionens krig i Afghanistan, hvor han var leder for en regiment, og blev såret den 16. oktober 1986. Senere vandt han sæde i det sovjetiske parlament, hvor han var medlem i komiteen til håndtering af militære spørgsmål. I november 1992 blev han udnævnt til at lede den midlertidige administration i Ingusjien. En position han imidlertid opsagde kun to måneder senere, da han valgte selv at opstille til det ingusjiske præsidentembede. Ved præsidentvalget den 28. februar 1993 vandt han en overvældende sejr, med over 99,99% af vælgerne – givetvis hjulpet på vej af at han var den eneste kandidat. To år senere blev han genvalgt. Samtidigt med den første præsidentperiode blev han i december 1993 valgt til Ruslands føderale råd, hvor han sad indtil april 2003.

Ruslan Sultanovitj deltog i forhandlingerne med terroristerne der havde angrebet en skole i Beslan og taget omkring 1.300 børn og voksne gidsler. Det lykkedes her Ruslan Sultanovitj at overtale gidselstagerne til at befri 26 gidsler; 11 ammende mødre og 15 børn.

Referencer

Eksterne henvendelser 

 Ingusjiens første præsident. Ruslan Ausjevs internetside 
 Biography 
 Ruslan Ausjev: Russia's Champion At Getting Out The Vote by Laura Belin , Radio Free Europe. 

Politikere fra Rusland
Militærfolk fra Sovjetunionen
Sovjetunionens helt
Personer fra Ingusjien
Terrorangrebet i Beslan
DHS - Foreningen De Historiestuderende

Foreningen De Historiestuderende (DHS) er en forening af historiestuderende. Foreningen blev grundlagt i 1910 og har i dag til huse på Afdeling for Historie ved Saxo-Instituttet på Københavns Universitet. Foreningen arbejder for "at give studerende mulighed for at dyrke faglige interesser og skabe et kammeratligt samvær", som det hedder i vedtægterne, der blev formuleret ved foreningens fødsel helt tilbage i 1910.

Foreninger fra Danmark
Etableret i 1910
Københavns Universitet
Brorsonskolen

Brorsonskolen i Varde var en folkeskole på Ndr. Boulevard, i den nordlige ende af byen. Skolen blev oprettet den 20. september 1967, og den 20. september 2007 havde skolen 40-års jubilæum. Der gik 777 elever på skolen. 

Navnet "Brorson" kommer af at Hans Adolph Brorson i sit andet ægteskab fik en søn, der blev præst i Varde. Skolen er derfor opkaldt efter ham.

Efter skoleåret 2020/2021 lukkede Brorsonskolen og eleverne, der tidligere tilhørte Brorsonskolen skal gå på den nybyggede Frelloskolen ved Varde Fritidscenter. Skolen er planlagt af Udvalget for Plan- og Teknik i Varde Kommune at skulle rives ned. Grunden udlægges til boligområde.

Referencer

Ekstern henvisninger 
 Brorsonskolens hjemmeside
 Jubilæumsuge på Brorsonskolen

Folkeskoler i Varde Kommune
Ugeavisen Odense

Ugeavisen Odense, grundlagt i 1970'erne, er med sit oplag på 99.469 landets næststørste lokale ugeavis, kun overgået af Århus Onsdag. Avisen udkommer i hele Odense Kommune samt den del af postdistrikterne Vissenbjerg, Morud, Søndersø, Otterup, Årslev, Tommerup, Nr. Lyndelse, Nr. Søby og Verninge, der ligger i en radius på 12 km. fra Odense. 

Avisen blev grundlagt af Fyns Amts Avis, men har i flere år været ejet sammen med Fyens Stiftstidende – siden 2006 via selskabet Fynske Medier. Ugeavisen Odense er karakteriseret ved at have et relativt højt journalistisk niveau.

Eksterne henvisninger 
 Ugeavisen Odenses hjemmeside

Kilder 

Aviser fra Fyn
Odense
Fynske Medier
Skabiose

Skabiose (Scabiosa) er en slægt med ca. 100 arter, som er udbredt i Østafrika, Asien og Europa. Det er enårige eller flerårige, urteagtige planter, der kun sjældent bliver træagtige ved jorden. Stænglerne er ikke kantede, og de har ingen torne. Bladene sidder først i en grundstillet roset, men senere dannes der også stængelbladesom er modsat stillede. Bladpladen er hel til fjerdelt. Blomsterne er samlet i flade, endestillede hoveder, der er omgivet af 1-3 kredse af højblade. De yderste, kronbladsagtige og stråleformede blomster er hudtynde og let tandede. De inderste kroner er smalle og næsten rørformede. Frugterne er nødagtige.

Her beskrives kun de arter, som er vildtvoksende i Danmark, eller som bliver dyrket her.

 Vellugtende skabiose (Scabiosa canescens)
 Kaukasisk skabiose (Scabiosa caucasica)
 Dueskabiose (Scabiosa columbaria)
 Gul skabiose (Scabiosa ochroleuca)